కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Ajinkya Rahane: విరాట్ స్థానంలో కెప్టెన్‌గా అజింక్య రహానే!
విరాట్ కోహ్లి కౌంటీ క్రికెట్ ఆడేందుకు ఇంగ్లాండ్ వెళ్తున్న నేపథ్యంలో అతడి స్థానంలో సారథ్య బాధ్యతలను అజింక్య రహానే స్వీకరించనున్నాడని తెలుస్తోంది.
Samayam Telugu | Updated:
May 7, 2018, 10:17AM IST
Ajinkya Rahane: విరాట్ స్థానంలో కెప్టెన్‌గా అజింక్య రహానే!
అప్ఘాన్‌తో జరగనున్న ఏకైక టెస్ట్ మ్యాచ్‌కు అజింక్య రహానే భారత సారథిగా వ్యవహరించనున్నాడని తెలుస్తోంది. బెంగళూరు వేదికగా జూన్ 14న భారత్, అప్ఘానిస్థాన్ జట్ల మధ్య ఈ టెస్ట్ మ్యాచ్ జరగనుంది. ఈ మ్యాచ్‌తోనే అప్ఘాన్ జట్టు టెస్టు క్రికెట్లోకి అడుగుపెడుతోంది. సర్రే తరఫున కౌంటీల్లో ఆడేందుకు కోహ్లి ఇంగ్లాండ్ వెళ్తుండటంతో అతడి స్థానంలో వెస్ కెప్టెన్ రహానే కెప్టెన్సీ పగ్గాలు అందుకుంటాడనే వార్తలొస్తున్నాయి.
గతేడాది ఆస్ట్రేలియాతో జరిగిన టెస్టులో రహానే తొలిసారి కెప్టెన్‌గా వ్యవహరించాడు. భుజం గాయం కారణంగా కోహ్లి దూరం కావడంతో.. ధర్మశాలలో జరిగిన టెస్ట్ మ్యాచ్‌‌కు రహానే నాయకత్వం వహించాడు. ఈ ఏడాది ఆరంభంలో దక్షిణాఫ్రికాతో జరిగిన తొలి రెండు టెస్టులకు అతణ్ని పక్కనబెట్టారు. రహానే బదులు రోహిత్‌కు అవకాశం కల్పించారు.
మూడో టెస్టులో జట్టులోకి వచ్చిన రహానే 48 పరుగులు చేసి ఆకట్టుకున్నాడు. దీంతో తక్కువ స్కోర్లు నమోదైన మ్యాచ్‌లో భారత్ 63 పరుగుల తేడాతో గెలుపొందింది. ప్రస్తుతం యార్క్‌షైర్ తరఫున కౌంటీల్లో ఆడుతున్న ఛటేశ్వర్ పుజారా అప్ఘాన్‌తో టెస్ట్ కోసం భారత్ తిరిగి రానున్నాడు. కౌంటీల్లో ఆడుతున్న ఇషాంత్ శర్మ కూడా ఈ టెస్టులో ఆడే ఛాన్స్ ఉంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.